Nuachtlitir
Aibreán 2025

Bail ó Dhia oraibh, a chairde.
Tá súil agam go raibh Cáisc shona agaibh féin agus ag bhur gcomhluadar. Fáilte ar ais roimh gach duine. 
Beidh téarma gníomhach agus tairbheach againn an téarma seo le cúnamh Dé. 

Rang Speisialta 2025–2026  
Ceadaíodh an rang speisialta don scoilbhliain 2025 -2026. Tugann sé seo ardú croí dúinn. Tá beirt ghasúr cláraithe, scapaigí an scéal go mbeidh an rang seo againn le bhur dtoil.
Ainm le roghnú don Seomra Speisialta
Tá comórtas urraithe ag Coiste na dTuismitheoirí.
An Comórtas: Roghnaigh/Cum ainm don Seomra Speisialta.
Tuairimí le bheith istigh roimh an 8 Bealtaine.
Duais: €100.00 One for All

Tionól an Cheoil & An Damhsa
Bíonn tionól againn chuile Aoine ach ar an Aoine bheag seo ar an 2 Bealtaine beidh tionól fíorspeisialta againn i halla na scoile ón 11.30-12.00. Tá infheistíocht mhór déanta againn sa gceol agus sa damhsa agus ba bhreá linn fáilte mhór a chur roimh thuismitheoirí ag an tionól seo. Buailigí isteach chugainn má tá sibh saor. Cuirfidh muid ceol go gealach.

R336
Ba mhaith linn buíochas ó chroí a ghlacadh le pobal na scoile a thug tacaíocht dúinn ar an gCéadaoin 2 Aibreán. Is ceist phráinneach í ceist na sábháilteachta ar bhóthar an R336.
Tá toradh cheana fhéin ar ár gcuid oibre ach tá sé ríthábhachtach go gcoinneoidh muid orainn ag obair chun ár bpobal a choinneáil slán.
Seo teachtaireacht a sheol mé chugaibh, ón Roinn Iompair.
Tá Scoil Sailearna curtha san áireamh i Slite Sábháilte chun na Scoile i mbabhta 2. Tá comhairleoir deartha le ceapadh ar an 10 Aibreán 2025.  Beidh trasrian coisithe san áireamh freisin.  Táthar ag súil go mbeidh comhairliúchán poiblí faoi na moltaí seo faoi dheireadh Mhí Iúil 2025. 
Tá scéala faighte anois gur ceapadh an comhlacht Clandillon Civil Construction le bheith ag obair linn.
Beidh léirsiú eile ag na scoileanna chun aird a dhíriú ar an gceist phráinneach seo ar an 12 Bealtaine. Tá teagmháil déanta le hAirí agus leis na Teachtaí Dála áitiúla i rith na cásca. Beidh tuilleadh eolais faoi seo.

Scoil Gheimhridh Joe Steve 
Bhí Scoil Gheimhridh Joe Steve ar siúl ón 16 – 19 Eanáir. Rinneadh  ceiliúradh agus comóradh ar oidhreacht ár laoch Joe Steve. Ghnóthaigh na gasúir seo a leanas duais:
Conán Ó Tuairisg, Rang 3 (Rannóg A, Rang 1–3, An Chéad Áit).
Duilleog Murrin, Rang 3 (Rannóg A, Rang 1–3, An Dara hÁit)
Lorcán Ó Grádaigh, Rang 6 (Rannóg B, Rang 4–6, An Dara hÁit).
Comhghairdeas le gach gasúr a ghlac páirt.


 Scileanna Spraoi le Liathróidí 
2.30-3.15i.n Aibreán, Bealtaine agus Meitheamh 2025

	Dáta:
	Rang 1
 
	Cailíní Rang 2 & 3
	Buachaillí Rang 2 & 3

	
	
	
	

	29.4.25
	L.Láimhe
	Iom/Cam

	Peil 

	6.5.25
	L. Láimhe
	Iom/Cam
	Peil


	13.5.25
	L.Láimhe
	Iom/Cam

	Peil

	20.5.25
	Peil
	L.Láimhe

	Iom/Cam

	      27.5.25
	Peil

	L.Láimhe

	Iom/Cam

	3.6.25
	Peil

	L.Láimhe

	Iom/Cam

	10.6.25
	Iom/Cam

	Peil
	L.Láimhe

	17.06.2025
	Iom/Cam
	Peil
	L. Láimhe




                                                                                                                                                                                                                                                   


Cúrsaí Spóirt – Ag Breathnú Romhainn
Tá na gasúir ag glacadh páirte i mbliotsanna sa trí chód.
 Treise leo!
Beidh tuilleadh cluichí ann ach seo an méid atá muid ar an eolas fúthu faoi láthair.
	7.4.2025
	Cluiche Iománaíochta


	10 & 11.4 2025
	Comórtas Timín Joe Tim – réamhbhabhtaí. 

	9.5.2025
	Bliots Peile 11 a’taobh - Buachaillí


	13.5.25
	Cumann na mBunscol – Cailíní


	16.5 2025
	Comórtas Timín Joe Tim


	22.5.2025
	Bliots Peile – Clár na gCluichí Gaelacha

	28.5.2025
	Céilí Mór na Bealtaine


	28.5.2025
	Gael Linn san iarnóin.


	29.5.2025
	Gael Linn


	30.5.2025
	Bliots Camógaíochta 


	5.6.2025

	Rás 10km


	6.6.2025

	Corn Cispheile Orla Ní Neachtain


	9-13.6.2025
	Seachtain Ghníomhach na Scoile
Laethanta Spóirt
Beidh laethanta spóirt ag gach rang i rith na seachtaine dar tús 9 Meitheamh.
Coinneoidh na múinteoirí ranga ar an eolas sibh.






Clár na gCluichí Gaelacha 
	Peil/Cam/Iom
	Tar éis na Cásca – Samhradh
	Rang 1 & 2
	Déardaoin 1-2

	Liathróid Láimhe
	Tar éis na Cásca – Samhradh
	Rang 4
	Dé Luan 11-12



Babhtálfar an Pheil/Cam/Iom agus beidh deis ag gach gasúr an dá chód a imirt.
Tá súil agam go mbainfidh na gasúir taitneamh as an traenáil agus go bhfoghlaimeoidh siad scileanna nua.

Cumann na nBunscol 
Comórtas liathróid láimhe Challenger 2
Comhghairdeas leis na gasúir a ghlac páirt. Ella Mai Ní Chualáin,Orla Hoban,  Luka Noble,Sarah Hoban, Cillian Ó Neachtain, Ruairí Ó Fátharta, Liam Riggott agus  Lorcán Ó Grádaigh.
  
Torthaí  - Craobh an Chondae

Cailíní faoi 13
	Singil
	An Triú  hÁit
	Sarah Hoban

	Dúbailte
	An Triú hÁit
	Ella-Mai Ní Chualáin agus Luca Noble




Buachaillí faoi 11: 
	Singil:
	An Chéad Áit
	Ruairí Ó Fátharta 



Cailíní faoi 11
Singil	An Dara hÁit	Orla Hoban


Buachaillí faoi 13:
	Singil: 

	An Chéad Áit
	Cillian Ó Neachtain 


	Dúbailte
	An Chéad Áit
	Liam Riggott agus Lorcán Ó Grádaigh



Craobh Chonnacht
	Singil: 

	An Dara hÁit
	Ruairí Ó Fátharta


Níor imir Cillian i gcraobh Chonnacht. Beidh lá eile ag an bPaorach. 

Comórtas Timín Joe Tim 
Beidh comórtas liathróid láimhe againn i ndil chuimhne ar Timín Joe Tim. Laoch a shaothraigh goirt CLG le dúthracht.Roinn sé a chuid saineolais agus a chuid buanna go gnaíúil linn.
Ár mbuíochas do chlann Timín a thugann cuairt orainn agus a bhronnann na duaiseanna ar na gasúir.
Reáchtáladh réamhbhabhtaí roimh laethanta saoire na cásca. Is comórtas é seo do bhuachaillí agus do chailiní Ranganna 3-6 nár bhuaigh an comórtas Challenger 1 nó Challenger 2. Beidh craobhacha an chomórtais seo ar siúl ar an 16 Bealtaine i halla na scoile. 



Rás 10K
Ar an Déardaoin 5 Meitheamh beidh Maratón 10k na scoile ar siúl. Beidh Rang 5 agus Rang 6 ag traenáil agus tiocfaidh scoláirí ó na ranganna eile amach ar an lá chun tacaíocht a thabhairt dóibh agus cúpla k a rith in éindí leo.Tá forbairt le déanamh ar ár bpáirc agus baileofar airgead chun cur le forbairt na páirce.
Beidh chuile dhuine ar a ndícheall, agus beidh spórt agus spraoi againn!

Corn Orla Ní Neachtain
Beidh muid ag reáchtáil Comórtas Cispheile do chailíní arís i mbliana i gcuimhne ar iar-scoláire dár gcuid, Orla Ní Neachtain.
Beidh an Comórtas ag tosú anseo i Scoil Sailearna ag a 9:30r.n
Dé hAoine, 6 Meitheamh 2025.
Beidh Orla inár gcuimhne go brách.


Céilí Mór na Bealtaine 
Ar an gCéadaoin, 28 Bealtaine tiocfaidh trí scoil Ghaeltachta le chéile i gColáiste Chonnacht don Chéilí Mór : Scoil Sailearna, Scoil Éinne, An Spidéal agus Scoil na bhForbacha. Beidh Rang 5 agus Rang 6 páirteach ann. 
Is ócáid bhliantiúil í An Céilí Mór a thugann deis do chuile pháiste a bheith páirteach in imeacht cultúrtha.  

Féile Peile Gael Linn: 
Tá Gael Linn i mbun roinnt imeachtaí spóirt a bhfuil sé mar aidhm acu deis a thabhairt do dhaltaí ó Ghaelscoileanna agus ó bhunscoileanna Gaeltachta bualadh le chéile ar ócáidí ina mbíonn an Ghaeilge mar theanga labhartha. 
Eagraítear cúig fhéile peile gach bliain i gceantair Ghaeltachta, dhá cheann i gCúige Mumhan agus ceann amháin i ngach cúige eile. Tá an-áthas ar Gael Linn go mbeidh Féile Peile Chonnachta á reáchtáil ar an gCéadaoin, 28 agus Déardaoin, 29 Bealtaine i Leitir Móir, Co. na Gaillimhe.
Chomh maith leis an bpeil, glacann na daltaí páirt in imeachtaí spraíúla eile: tráth na gceisteanna, ceolchoirm, céilí, srl. 


Matamaitic
Ghlac gasúir Rang 4 páirt i gcomórtas Matamaitice.
Ghnóthaigh siad duais €100 leis an sleamhnán”Sleamhnaigh isteach sa mhata”.

Féilire na Scoile
Seoladh féilire na scoile don scoilbhliain 2025-2026 chugaibh coicís ó shin.

Cúrsaí Eaglasta 
An Chéad Fhaoistin agus An Chéad Chomaoineach
Bhí An Chéad Fhaoistin ar an 2 Aibreán ag 6.30i.n  i Séipéal an Chnoic. 
Glacfaidh gasúir Rang 2 le sacraimint na Chéad Chomaoineach i Séipéal an Chnoic ar an 24 Bealtaine ag 11r.n le cúnamh Dé .Beidh cór na scoile i láthair ag an ócáid fíorspeisialta seo.
Tá nós fíorálainn againn go n-eagraíonn tuismitheoirí Rang 1 cóisir do ghasúir Rang 2. Tá an nós seo ann ó 1999.
Beidh cóisir á heagrú i halla na scoile ag tuismitheoirí Rang 1 do ghasúir Rang 2 le cúnamh Dé.
Beidh cruinniú ag tuismtheoirí Rang 1 chun an chóisir seo a eagrú ar an 6 Bealtaine 2025 ag 7.30i.n. 
Aifrinn sa bParóiste
Bhí cór i Séipéal Naomh Ainnín Domhnach Cásca @11.30r.n. Cuireadh fáilte roimh chuile dhuine. 
Beidh cór againn ar an Satharn 3 Bealtaine ag 7.30 i seipéal an Chnoic. Fáilte roimh chách. Crochaigí libh bhur gcuid uirlisí má tá sí agaibh.
D’fhreastal na hard ranganna ar aifreann na Déardaoine, roimh laethanta saoire na Cásca. Ghlac siad páirt ghníomhach. Tá muid buíoch don Athair Hughie as an gcuireadh.  

Searmanas an tSolais & An Cóineartú
Bhí Searmanas an tSolais ag Rang 6 ar an 8 Aibreán.
Glacfaidh gasúir Rang 6 le Sacraimint an Chóineartaithe ar an 8 Bealtaine ag meánlae i séipéal Naomh Ainnín le cúnamh Dé. Beidh cór na scoile i latháir.

Coill Rang 6
Anuraidh cuireadh tús le coill na scoile tráth ar chuir Rang 6 na bliana seo caite crainnte dúchasacha.
Ar an 20 Márta chuir Rang 6 na bliana seo crainnte a chuir Pocket Forests ar fáil dúinn.
Ár mbuíochas do ghrúpa oibre na coille agus an cumann forbartha a réitigh an suíomh agus a chuir na crainnte leis na gasúir.

Saibhriú
Tá riméad orm a rá go mbeidh muid páirteach i dtionscadal “Saibhriú” atá á eagrú ag an Roinn Oideachais i gcomhair le hIonad Oideachais na Gaillimhe sa scoilbhliain 2025-2026. Tá sé mar aidhm ag Saibhriú “cumhacht a thabhairt do dhaltaí ardchumais agus tréitheacha”.  Cuirfear airgead ar fáil chun an tionscadal seo a chur i bhfeidhm. 


Ealaín Bheo
D'éirigh thar cionn le comórtas ealaíne na scoile anuraidh.Tá gasúir thar a bheith cruthaitheach agus tá sé tábhachtach an deis a thabhairt dóibh a gcuid scileanna ealaíne a fhorbairt. Beidh saothar ealaíne le tabhairt isteach ar an Aoine ,13 Meitheamh le cúnamh Dé.(Ní bheidh aon obair bhaile ag na gasúir i gcaitheamh na seachtaine ach díriú ar an ealaín!!) Tabharfaidh ealaíontóir cuairt ar an scoil ag an deireadh seachtaine 13-15 Meitheamh agus bronnfar trí ghradam ar chuile rang.Tá saoirse iomlán ag na gasúir a rogha meáin a úsáid agus iad i mbun ealaíne. Is cuma cé chomh mór nó beag atá a saothar. Níl aon téama i gceist!

Oíche Oscailte
Tugadh cuireadh do thuismitheoirí teacht ar cuairt chugainn ar an Déardaoin 3 Aibreán.
Cuireadh fáilte roimh na gasúir a bheas sna Naíonáin Bheaga sa scoilbhliain 2025 2026 ar an Aoine 4 Aibreán.
Is cúis ríméid dúinn gur chláraigh siad linn agus táim dóchasach go mbeidh ocht mbliana rathúla ag na gasúir inár gcuideachta anseo i Scoil Sailearna. 

Geansaithe – Rang 6
Tá geansaithe faoi leith faighte ag gasúir Rang 6. Tá siad á gcaitheamh le fonn agus le mórtas.
Ár mbuíochas d’Fhorám Chois Fharraige um Pleanáil Teanga a thug €260 le cúnamh a thabhairt cuid den chostas a sheasamh.

An Pháirc
Tá súil againn an pháirc a fhorbairt agus raon reatha a chur timpeall uirthi. Tá iarratas déanta ar mhaoiniú ar Choiste Pobail Chomhar Creidmheasa Cholm Cille Teo agus deontais á lorg againn ó eagaraíochtaí stáit freisin.

Socrúchán Scoile – Tar éis na Cásca
Clodagh Ní Dhireáin Rang 5

An Chéad Chéim Eile:  - Fón Cliste
Tugadh cuireadh do thuismitheoirí na scoile conradh a shíniú nach mbeadh fón cliste ag a ngasúr sa mbaile ná ar scoil. Tugadh an-tacaíocht dúinn leis seo. 
Seo a leanas an céatadán a ghlac leis an gconradh:
Naí. Bheaga	96%
Naí. Mhóra	98%
Rang a 1	92%
Rang a 2	98%
Rang a 3	94%
Rang a 4	90%
Rang a 5	82%
Rang a 6	75%




Banna Ceoil na Scoile 
Cuireadh tús arís leis na seisiúin don bhanna ceoil ar an Déardaoin 16 Eanáir ó 2:30-3:15. Beidh an banna ag ceol ag an gCóineartú agus ag an gCéad Chomaoineach. Ag an oíche oscailte, ‘siad an banna ceoil a chuir fáilte roimh thuismitheoirí nua. Chuir an ceol go mór leis an ócáid.

Uirlisí Ceoil 
Tá banc d’uirlisí againn sa scoil agus an-éileamh orthu. 
Ma tá suim agat uirlis a fháil ar iasacht do do ghasúr don scoilbhliain 2025 -2026 seol teachtaireacht chugam.

Club Iarscoile 
Tá ag éirí thar cionn leis an gClub Iarscoile. Tá seirbhís ar ardchaighdeán á cur ar fáil. Má tá suim agat do ghasúr a chlárú sa gclub don scoilbhliain 2025 -2026 bheinn buíoch ach teachtaireacht a sheoladh chugam. Beidh an club ar siúl ó 1.30-4.30. 5 euro in aghaidh na huaire an costas atá air. 

Lá Fhéile Vailintín
Bhí lá gan éide scoile ag na gasúir ar an 14 Feabhra. Bailíodh €1064.60 don charthanacht Hand in Hand. 
Is gnaíúil an dream sibh.

An Fhéile Scoldrámaíochta 
Ghlac ranganna 4 agus 6 páirt sa bhféile scoldrámaíochta i mbliana. Bhí craobh an chontae ar siúl i Seanscoil Sailearna ar an 13 Feabhra.
D’éirigh le Rang 6 ainmniúchán a fháil ag an bhféile Chúige. Bronnadh gradam don aisteoir is fearr ar Phádraig Ó Coistealbha.
Léirigh gasúir Rang 1 dráma ar an 11 Márta do thuismitheoirí an ranga.
Tá muid faoi chomaoin ag Máire Treasa Ní Dhubhghaill a thug cúnamh do mhúinteoir Rang 1.
Tá muid chomh mórtasach as na gasúir agus an fhoireann a rinne obair mhaith agus a léirigh drámaí den scoth!

Bleaist Eolaíochta 
Is cúis ríméid dúinn go raibh gasúir Rang 6 i mbun togra eolaíochta a bhí ar siúl san RDS ar an 6 Márta. Bhí deis iontach ag na gasúir tionscnaimh eolaíochta ó scoileanna eile a fheiceáil ar an lá. Tá súil againn go gcothóidh sé seo suim san eolaíocht agus go ngríosfaidh sé na gasúir chun tuilleadh taighde a dhéanamh. 
Turais Scoile 2025
	Ranganna
	Dáta
	Fágáil na Scoile
	Ceann scríbe
	Ag Filleadh

	N. Bh & N. Mh.
	17/06/2025
	8.50r.n
	Wildlands
	12.30 (ag fágáil wildlands)

	Rang 1 &  2
	27/05/2025
	9.00r.n
	Turoe Pet Farm
	4.00i.n (Scoil Sailearna)

	Rang 3 & 4
	16/06/2025
	8.40r.n
	Gallimh
	3.15i.n (ag fágáil na cathrach)

	Rang 5
	04/06/2025
	9.30r.n
	Inis Oírr
	5.30i.n (Ros ‘a Mhíl)

	Rang 6
	12/06/2025
	8.50r.n
	Bay Sports Áth Luain
	3.00i.n (fágáil Bay Sports)


Baileofar an t-airgead ar an gcóras Aladdin. 


Scríobh Leabhar 2025
Tréaslaíonn muid le gach gasúir a chuir peann le pár.
Bronnfar gradam ar na gasúir atá luaite thíos ar an 14 Bealtaine ag 4.in in Ionad Oideachais na Gaillimhe (H91R284).

[bookmark: _heading=h.lxnig6i36p]Buaiteoirí 
	Ainm
	Teideal
	Rang

	Augusta Muchlickaite
	Scéal Augusta
	N. Bh.

	Odhrán Mac Donncha
	Scéal Odhrán
	N. Bh.




	Ainm
	Teideal
	Rang

	Sadhbh Callaghan
	Scéal Shadhbh – Mo Bhróga Peile
	N. Mh.

	Éadaín Nic Éinrí
	Scéal Éadaín – Róisín & an Coileach
	N. Mh.



	Ainm
	Teideal
	Rang

	Joey Ó Tuathail
	An Caipín Draíochta
	3

	Emily Ní Choirbín
	An Fheadóg Dhraíochta
	3




	Ainm
	Teideal
	Rang

	Clóda Bell
	An Ruaig
	5

	Macdara Ó Loideáin
	Stop ag Sciobadh mo chuid Sceallóga
	5




	Ainm
	Teideal
	Rang

	Saoirse Nic an Iomaire
	Saoirse i bPáras
	6

	Patrick Ó Donnachadha
	Freddie an Fata
	6


	
Fighting Words 
D’fhreastal Rang 6 ar cheardlann Fighting Words ar an 10 Aibreán 2025 in Ionad Cultúrtha an Phiarsaigh, Rosmuc.
Is iad Roddy Doyle agus Seán Love a chur tús le Fighting Words i mBaile Átha Cliath aon bhliain déag ó shin. Ba é an sprioc a bhí acu ná an scríbhneoireacht chruthaitheach a chur chun cinn. Ní raibh ann ar dtús ach grúpa beag bídeach, ach anois tá naoi n-ionad déag Fighting Words ar fud na hÉireann. Tá Fighting Words Chonamara ar an bhfód ó mhí Dheireadh Fómhair 2019. Is í Bríd-Treasa Ní Ghaoithín atá ina comhordaitheoir air.
Cuireann Fighting Words Chonamara ceardlanna scríbhneoireacht chruthaitheach ar fáil do ghasúir, do dhéagóirí agus do ghrúpaí eile sa bpobal. Bíonn na ceardlanna ar fad saor in aisce ach tá costas ar an mbus. 
Sna ceardlanna bunscoile, cumann na gasúir tús scéil le chéile faoi stiúir fhoireann teagascóirí deonacha agus ansin críochnaíonn chuile dhuine an scéal ina mbealach féin. Bíonn na ceardlanna eagraithe go soiléir, bíonn siad spreagúil, spraíúil agus baineann na gasúir an-sult astu.
Maireann ceardlanna Fighting Words dhá uair an chloig agus faigheann na gasúir leabhrán beag ag an deireadh.


Seal ag Léamh
Glacann gach gasúr i Ranganna 2 agus 3 páirt i gclár dianléitheoireachta (Gaeilge agus Béarla), Seal ag Léamh agus Literacy Lift Off. Faigheann gach gasúr teagasc cuimsitheach i scileanna léitheoireachta, foghraíochta, tuisceana agus scríbhneoireachta i ngrúpa beag ar feadh caoga nóiméad cúig lá na seachtaine. Bíonn teagasc ar bun ag an múinteoir ranga agus ag triúr múinteoirí tacaíochta foghlama.
Bíonn gach gasúr ag léamh leabhair gach lá agus feictear forbairt agus feabhas mór ar scileanna léitheoireachta, foghraíochta, tuisceana agus scríbhneoireachta na ngasúir.


Slán le Rang 6
Beidh ócáid cheiliúrtha  againn do Rang 6 ar an Déardaoin 19 Meitheamh ar a 6 i.n. Is deis a bheas anseo le chuile bheannacht a chur leis na gasúir fíor speisialta seo agus iad ag tabhairt aghaidh ar an gcéad thréimhse eile ina saol. Glaofar an rolla don uair dheireanach. 

Dea-Scéala
Comhghairdeachas ó chroí lenár gcomhleacaí Siobhán Tim Ní Chonghaile agus lena fear Eoin Browne. Saolaíodh Cóil ar an 16 Feabhra. Guíonn muid fad saoil orthu triúr.


Nóta buíochais 
Tá muid go mór faoi chomaoin ag Coiste na dTuismitheoirí agus ag Bord Bainistíochta na scoile as an obair fhiúntach a dhéanann siad go leanúnach ar son phobal na scoile.

Slán le Sarah
Beidh Sarah Uí Thuathail (Sarah Choilí Óg) glantóir na scoile ag dul ar scor ag deireadh na míosa.
Tá os cionn scór bliain caite ag Sarah linn. Aireoimid uainn go mór í. Bean gheanúil í Sarah a d’oibrigh go dúthrachtach i gcaitheamh an ama. Guíonn muid gach rath ar Sarah sna blianta atá amach roimpi.
Go gcúití Dia a saothar léi.

Le teann measa,

Caitríona






